钦定古今图书集成/明伦汇编/官常典/第666卷 > 韦孟
## 钦定古今图书集成/明伦汇编/官常典/第666卷 > 韦孟

按《汉书韦贤传》：“贤字长孺，鲁国邹人也。其先韦孟，家
本彭城，为楚元王傅。傅子夷王及孙王戊。戊荒淫不
遵道，孟作诗风谏，后遂去位，徙家于邹，又作一篇。其
谏诗曰：‘肃肃我祖，国自豕韦，黼衣朱绂，四牡龙旗，彤弓斯征。抚宁遐荒，总齐群邦，以翼大商。迭彼大彭，勋
绩惟光。至于有周，历世会同。王赧听谮，实绝我邦。我
邦既绝，厥政斯逸。赏罚之行，非繇王室。庶尹群后，靡
扶靡卫。五服崩离，宗周以队。我祖斯微，迁于彭城。在
予小子，勤诶厥生。阸此嫚秦，耒耜以耕。悠悠嫚秦，上
天不宁。迺眷南顾，授汉于京。于赫有汉，四方是征。靡
适不怀，万国攸平。迺命厥弟，建侯于楚。俾我小臣，惟
傅是辅。兢兢元王，恭俭净壹。惠此黎’”民，纳彼辅弼。飨
国渐世，垂烈于后。迺及夷王，克奉厥绪。“咨命不永，唯
王统祀，左右陪臣。此惟皇士，如何我王，不思守保，不
惟履冰，以继祖考。邦事是废，逸游是娱。犬马繇繇，是
放是驱。务彼鸟兽，忽此稼苗。烝民以匮，我王以媮。”所
弘非德，所亲非俊。惟囿是恢，唯谀是信。睮睮謟夫，咢
咢黄发。如何我王，曾“不是察。既藐下臣，追欲从逸。嫚
彼显祖，轻兹削黜。嗟嗟我王，汉之睦亲。曾不夙夜，以
休令闻。穆穆天子，临尔下土。明明群司，执宪靡顾。正
遐繇近，殆其怙兹。嗟嗟我王，曷不此思。非思非鉴，嗣
其罔则。弥弥其失，岌岌其国。致冰匪霜，致队靡嫚。瞻
惟我王，昔靡不练。兴国救颠，孰违悔过。追思黄发，秦
缪以”霸。岁月其徂，年其逮耇。于昔君子，庶显于后。我
王如何？曾不斯览。黄发不近，胡不时监？其在《邹诗》曰：
“微微小子，既耇且陋。岂不牵位，秽我王朝。王朝肃清，
唯俊之庭。顾瞻余躬，惧秽此征。我之退征，请于天子。
天子我恤，矜我发齿。赫赫天子，明悊且仁。县车之义，
以洎小臣。嗟我小子，岂不怀土。庶我王寤，越迁于鲁。
既去祢祖，惟怀惟顾。祁祁我徒，戴负盈路。爰戾于邹，
鬋茅作堂。我徒我环，筑室于墙。我既迁逝，心存我旧。
梦我渎上，立于王朝。其梦如何？梦争王室。其争如何？
梦我王弼。寤其外邦，叹其喟然。念我祖考，泣涕其涟。
微微老夫，咨既迁绝。洋洋仲尼，视我遗烈。济济邹鲁，
礼义唯恭。诵习弦歌，于异”他邦。我虽鄙耇心其好。而
我徒侃尔乐亦在。而孟卒于邹。或曰：“其子孙好事，述
先人之志而作是诗也。”